Diari Oficial de la Generalitat Valenciana


Sumari del DOGV 5754, del 02-05-2008 (2008/5156)

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 4.014 m² de superfície, situada a Burriana (Castelló), confluència de les avingudes de Dublín i Unió Europea, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5156


Data del document
:   16-04-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Borriana
    * transmissió de la propietat
    * cultura regional
    * propietat immobiliària

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 4.014 m² de superfície, situada a Burriana (Castelló), confluència de les avingudes de Dublín i Unió Europea, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2008/5156]  
L'Ajuntament de Burriana, en sessió plenària realitzada el dia 2 d'abril de 2007, va acordar transmetre a la Generalitat la titularitat de la parcel·la de la seua propietat, de 4.014 m² de superfície, situada en la confluència de les avingudes de Dublín i Unió Europea de la dita població. Tal i com consta en l'acord mencionat, l'immoble té caràcter de domini públic.  
A proposta de la conselleria de Sanitat es van iniciar els tràmits legals oportuns per a l'acceptació del terreny.  
La cessió es realitza amb la finalitat de destinar la parcel·la a la construcció d'un centre de salut.  
En conseqüència, basant-se en els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la transmissió de la propietat realitzada per l'Ajuntament de Burrina de la parcel·la de la seua propietat, de 4.014 m² de superfície, situada en la confluència de les avingudes de Dublín i Unió Europea de la dita població, que confronta: nord, resta de la finca de la qual se segrega; sud, avinguda de la Unió Europea; est, avinguda de Dublín, i oest, resta de la finca de la qual se segrega.  
Consta inscrita en el Registre de la Propietat de Nules 1, al tom 1859, llibre 865, foli 208, finca 57650, inscripció 1ª.   
Referència cadastral: 008780YK5108N001HE.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Burriana, s'efectua amb la condició de destinar la parcel·la a la construcció d'un centre de salut, i amb subjecció al que disposa l'article 37 de la Llei 14/2003, de Patrimoni de la Generalitat.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 16 d'abril de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.